Uinteresser

Mine interesser er mangfoldige, og næsten alt er interessant når man først sætter sig ind i det. Desuden er det lidt kedeligt at opregne sine interesser - enten kender folk én og ved derfor godt at man er bidt af cykelsport eller også er det ligemeget. Det er noget sjovere at opregne de ting som man ikke interesserer sig for - der er heller ikke så mange.

Der er to regler for punkterne på en sådan liste: Listen nedenfor vil blive udvidet løbende når jeg kommer i tanker om flere punkter. Bemærk at jeg ikke nedgør disse ting, de interesserer mig bare slet ikke. Hvis du har en glødende interesse for nogle af dem må du trøste dig med at du så sikkert synes at noget af det som jeg interesserer mig for er kedeligt for dig - fx statistikker eller Ulysses. Punkterne er ikke i prioriteret rækkefølge, men sideordnede:
 * Det skal være ting som mange andre interesserer sig for, og som man derfor kunne forventes at finde interessant
 * Det må ikke være aversioner eller idiosynkrasier, altså fx ting som man hader eller er bange for. Den slags ting bruger alt for megen mental energi til at være uinteressante

Ting jeg ikke interesserer mig for

 * Finanser og valuta og betalingsbalancer og den slags
 * Gør-det-selv-arbejde
 * Fodbold
 * Soul og funk
 * Håndarbejde
 * Biler
 * Mærkevarer, designermøbler og den slags
 * Pebernødder og brunkager
 * Tøjmode og modeshows
 * Kongehuset
 * Pladetektonik
 * Biljagter og slåskampe på film
 * Klassisk ballet
 * Tofu
 * Spelt
 * Andre menneskers privatøkonomi - omlægning af lån og den slags
 * Cirkus
 * Boligindretning
 * Pensionskasser og -ordninger
 * Hvor meget folk har drukket i weekenden
 * Heste
 * PlayStation og andre spilkonsoller
 * Espressomaskiner og andre kaffeapparater.
 * Bollywoodfilm

Andres lister og diskussion

Tilbage til præsentationer

Torben Sangild